***Nota informativă***

***la proiectul hotărîrii de Guvern cu privire la modificarea și completarea***

***Anexei nr. 1 la Hotărîrea Guvernului nr. 285 din 23 mai 1996***

Ministerul Dezvoltării Regionale și Construcțiilor a elaborat prezentul proiect de hotărîre a Guvernului întru asigurarea realizării obiectivului de guvernare privind eliminarea barierelor administrative pentru mediul de afaceri din domeniul construcțiilor conținut în Programul de activitate a Guvernului pe anii 2013-2014 „Integrarea Europeană: Libertate, Democrație, Bunăstare”, precum și avînd în vedere Foaia de parcurs privind acțiunile Guvernului în vederea eliminării constrîngerilor critice în calea mediului de afaceri 2013-2014, adoptată prin hotărîrea Guvernului nr. 765 din 25 septembrie 2013.

Astfel, în proiect au fost propuse modificări esențiale la organizarea procedurilor de recepție la terminarea lucrărilor și recepție finală la construcții și instalații aferente.

În primul rînd, a fost clarificată procedura de desemnare a Comisiei și componența acestor comisii (a se vedea modificarea propusă în pct.8), precum și funcțiile delegate comisiei.

În pct.10 a fost propusă reducerea termenului de începere a recepției la terminarea lucrărilor cu 8 zile calendaristice. Simplificînd procedura de notificare a fost exclus pct.16, fiind inutil și nepracticabil.

Prevederea din pct.13 a fost adusă în concordanță cu legislația existentă (Legea nr. 163/2010 privind autorizarea executării lucrărilor de construcție). Totodată, la propunerea Agenției Relații Funciare și Cadastru pct.13 a fost suplimentat cu un alineat nou, care va reduce esențial numărul de avize ce urmează a fi prezentate Comisiei de recepție la terminarea lucrărilor.

Au fost excluse punctele 14 și 15, normele fiind incluse în pct.361. Cu includerea pct.361 a fost exclus pct.37. Cu excluderea acestor prevederi se reduce numărul de ieșiri în teren a reprezentanților Serviciului pompieri și Ministerului Culturii, ultimii fiind invitați la lucrările comisiilor de recepție finală a obiectelor.

În pct.17 a fost precizată normă că comisia va funcționa numai în componența deplină, fiind exclusă posibilitatea de efectuare a lucrului de către fiecare membru al comisiei separat în cadrul termenului stabilit de președintele comisiei. Prin aceasta modificare s-a urmărit scopul de excludere a unor presiuni inexplicabile asupra antreprenorilor și investitorilor.

Excluderea alin.3) din pct.18 este explicată prin faptul că proiectantul se include în componența comisiei de recepție la terminarea lucrărilor (a se vedea redacția noua a pct.8).

Modificările efectuate la pct. 19, 20, 21, 26, 32 sunt efectuate pentru a exclude tendința care s-a conturat de a lungul anilor privind amînarea recepției sau recepționarea unor obiecte cu vicii. Prin competențele sale Comisia urmează să recepționeze sau să respingă recepția obiectului, dar să nu constate încălcări sau neajunsuri în îndeplinirea volumelor, etc. Pentru constatarea acestor vicii există Inspecția de Stat în Construcții, alte organe abilitate. De asemenea, prin aceasta se explică și excluderea din textul hotărîrii existente a punctelor 22-25 și 28,29,31,33.

Pct.36 a fost redactat în urma prevederilor expuse în pct.26 din proiect, astfel reducînd termenul de remediere a obiecțiilor neesențiale de la 90 de zile pînă la 30 de zile calendaristice.

Pct. 361 a fost inclus în condițiile prevederilor Legii 163/2010 privind autorizarea executării lucrărilor de construcție.

În pct.421 a fost expusă clar norma privind termenul de notificare a executantului de către investitor privind recepția finală a obiectului, ceea ce nu a fost prevăzut în hotărîrea existentă, făcînd posibile diferite interpretări.

Excluderea pct.47 se explică prin includerea pct.351 la capitolul potrivit ce ține de procedura de recepție la terminarea lucrărilor.

Prevederea din pct.48 ce ține de lista organelor cărora se difuzează procesele verbale a fost completată cu încă două autorități, care nu figurau în hotărîrea existentă, și anume: Inspecția de Stat în Construcții (care apare ca membru al Comisiei de recepție finală) și oficiul cadastral teritorial (întru simplificarea procesului de înștiințare și formare a bazei de date).

Pct.49 a fost modificat din considerentul că investitorii pot pierde capacitatea sa de proprietar și practica acumulată dovedește acest fapt. Prin urmare și cartea tehnică se pierde cu dispariția lor. Astfel norma nouă prevede că cartea tehnică se transmite administratorului clădirii/instalației, la care ea se va păstra. Aceiași normă a fost inclusă în pct.50.

Ministerul a considerat rațională includerea unui capitol aparte cu titlul „Prevederi speciale”, acumulînd în acest titlu prevederile ce țin de specificul recepției locuinţelor cu un nivel şi anexele gospodăreşti ale acestora, pentru una sau două familii, precum şi construcţiile provizorii cu suprafeţe mai mici de 150 m.p. și altele.

Menționăm că modificările aduse anexelor reflectă normele expuse în Regulament.

În proiect se propune simplificarea recepției locuinţelor cu un nivel şi anexelor gospodăreşti ale acestora, pentru una sau două familii, precum şi a construcţiilor provizorii cu suprafeţe mai mici de 150 m.p. prin reducerea procedurilor de recepție. Astfel la aceste obiecte se va efectua recepția într-o singură etapă. Prin urmare a fost modificat titlul anexei nr.3 și exclusă anexa.nr.4.

Ministerul consideră că prin operarea modificărilor și completărilor în Hotărîrea Guvernului nr. 285 din 23 mai 1996 se vor reduce:

durata procedurilor de recepție la terminarea lucrărilor și recepția finală a obiectelor de construcție cu cel puțin 70 de zile;

numărul de apeluri la autorități privind invitația lor la desfășurarea procesului de recepție cu 30%.

Modificările propuse nu atrag după sine implicarea surselor financiare suplimentare.

Proiectul de hotărîre a Guvernului a fost avizat de către Cancelaria de Stat, Ministerele Finanțelor, Economiei, Agenția Relații Funciare și Cadastru, Primăriile municipiilor Chișinău și Bălți, Federația patronală „ConDruMat”, Consiliul raional Ungheni, Direcția generală construcții, dezvoltarea infrastructurii și comunicațiilor Găgăuziei (Gagauz Eri). Ministerul a solicitat opinia asupra proiectului de hotărîre a consiliilor raionale Orhei, Cahul și Briceni, de la care nu a primit avize oficializate, considerîndu-le pozitive.

Anatolie ZOLOTCOV

Viceministru